Hvis din fugl eller dit glanspapir er blevet krøllet, kan du muligvis redde det med et strygejern. Det kan gå galt, men hvis du intet har at miste, er det da en chance der er værd at tage. Børn og sarte sjæle bør forlade rummet inden operationen går i gang.
Stil strygejernet på lav varme. Læg et stykke kopipapir under den krøllede fugl. Stryg forsigtigt glanspapiret på siden uden farve. Hvis varmen er for høj, kan du gøre ondt værre!